Tjomsland arbeidet som konsulent og senere som byråsjef i Justisdepartementets lovavdeling fra 1975 til 1981. Han var dommerfullmektig i Lillestrøm fra 1977 til 1979. Han var advokat ved Regjeringsadvokatembetet fra 1981 til 1989, og fikk møterett for Høyesterett i 1986. I 1989 ble han utnevnt til assisterende direktør i Norges Bank, en stilling han hadde frem til han ble utnevnt til høyesterettsdommer.